১৬ ডিসেম্বর বেরবে খসড়া ভোটার তালিকা, আপনার নাম খুঁজবেন কীভাবে?

ওয়েব ডেস্ক: ১১ ডিসেম্বর এনুমারেশন ফর্ম (Enumeration Form) জমা দেওয়ার সময় শেষ হয়ে গিয়েছে পশ্চিমবঙ্গে। বিএলও(BLO)-রা এসআইআর ফর্ম সংগ্রহ করে তা নির্বাচন কমিশনের ওয়েবসাইটে আপলোড করেছেন।আগামী মঙ্গলবার, ১৬ ডিসেম্বর খসড়া তালিকা প্রকাশ (Draft Voter List) পাবে। এই তালিকায় নাম থাকবে কি না, তা নিয়ে ধন্দে রয়েছেন অনেকে। কীভাবে খসড়া তালিকায় নিজের নাম খুঁজবেন? নির্বাচন কমিশনের (Election Commission) তরফে জানানো হয়েছে, অনলাইন ও অফলাইন- দুই পদ্ধতিতেই দেখা যাবে যে এসআইআরের (SIR) প্রথম ধাপের পর প্রকাশিত খসড়া ভোটার তালিকায় আপনার নাম রয়েছে কি না।

অনলাইন পদ্ধতি পদ্ধতিতে আপনি বাড়ি বসেই খুঁজে ফেলতে পারবেন নিজের নাম। এক্ষেত্রে eci.gov.in বা ceowestbengal.wb.gov.in ওয়েবসাইটে যান। এছাড়া চাইলে আপনি কমিশনের অ্যাপ বা ইসিআই নেট অ্যাপে গিয়েও নাম খুঁজে নিতে পারেন।ওয়েবসাইট বা অ্যাপে গিয়ে নিজের নাম বা এপিক নম্বর দিয়ে সার্চ করুন। তাহলেই বুঝতে পারবেন আপনার নামটা রয়েছে কি না ভোটার লিস্টে। এই পদ্ধতিতে খুব সহজেই নামটা খুঁজে নিতে পারবেন। অফলাইনেও নিজের নাম খুঁজে নিতে পারবেন। আর সেই কাজটা করারও কিছু পদ্ধতি রয়েছে। প্রত্যেক বুথের বিএলওদের কাছে থাকবে খসড়া তালিকা। তাঁদের কাছে গেলেই দেখে নিতে পারেন নাম রয়েছে কি না।প্রসঙ্গত, যাদের নাম বাদ পড়বে তাঁদেরও তালিকা প্রকাশ করবে কমিশন।